作者：辛弃疾
词牌/韵律：沁园春

paragraphs: 我见君来，顿觉吾庐，溪山美哉。
怅平生肝胆，都成楚越，只今胶膝，谁是陈雷。
搔首踟蹰，爱而不见，要得诗来渴望梅。
还知否，快清风入手，日看千回。
直须抖擞尘埃。
人怪我柴门今始开。
向松间乍可，从他喝道，庭中且莫，踏破苍苔。
岂有文章，谩劳车马，待唤青刍白饭来。
君非我，任功名意气，莫恁徘徊。